Oct 22,2015
లెనోవో నుంచి కొత్త స్మార్ట్‌ఫోన్లు
న్యూఢిల్లీ: లెనోవో మార్కెట్లోకి మరో రెండు సరికొత్త స్మార్ట్‌ఫోన్లను అందుబాటులోకి తెచ్చింది. వైబ్‌ పీ1, వైబ్‌ పీ1ఎం పేర్లతో కొత్త ఫోన్లను మార్కెట్లోకి విడుదల చేసింది. వీటి ధరను కంపెనీ రూ.15,999, రూ.7,999గా కంపెనీ నిర్ణయించింది. ఈ రెండు ఫోన్లు తొలుత ఆన్‌లైన్‌ ఈ-కామర్స్‌ సంస్థ వెబ్‌సైట్‌ ఫ్లిప్‌కార్ట్‌లోనే విక్రయించనున్నారు. వైబ్‌ పీ1 ఫోన్‌ను 5,000 ఎఏహెచ్‌ సామర్థ్యం కలిగిన బ్యాటరీ, 64 బిట్‌ ఆక్టాకోర్‌ స్నాప్‌ డ్రాగన్‌ ప్రాసెసర్‌, 2జీబీ రామ్‌, 32 జీబీ అంతర్గత మెమోరీతో పాటుగా 13 ఎంపీ వెనుక కెమెరా, యూఎస్‌బీ సౌలభ్యంతో లభించనుంది. ఇందులో విద్యుత్తు వినియోగాన్ని ఆదా చేసే బటన్‌తో పాటుగా ఫింగర్‌ప్రింట్‌ స్కానర్‌ వ్యవస్థలతో ఇది లభించనుంది. కాగా, వైబ్‌ పీ1ఎం మొబైల్‌ 8 ఎంపీ వెనుక కెమెరా, 5 ఎంపి ముందు కెమెరాతో పాటు 2జీబీ రామ్‌, యాక్టాకోర్‌ ప్రాసెసర్‌తో ఇది లభించనుంది. ఈ రెండు ఫోన్లు చురుగ్గా ఛార్జింగ్‌ అయ్యేలా ఫాస్ట్‌ ఛార్జింగ్‌ సౌలభ్యంతో తయారు చేశారు.
మీ స్నేహితులకు రికమెండ్ చెయ్యండి